b'\n_START_ARTICLE_\nPetter Thoresen\n_START_PARAGRAPH_\nPetter Thoresen (s. 10. maaliskuuta 1966) on norjalainen suunnistaja._NEWLINE_Petter Thoresen voitti suunnistuksen henkil\xc3\xb6kohtaisen maailmanmestaruuden Sk\xc3\xb6vdess\xc3\xa4 1989, West Pointissa 1993 ja Grimstadissa 1997. Ensimm\xc3\xa4isell\xc3\xa4 kerralla kisaohjelmaan kuului vain yksi henkil\xc3\xb6kohtainen laji, toisen mestaruutensa Thoresen voitti lyhyell\xc3\xa4 matkalla, ja kolmas mestaruus tuli normaalimatkalta. Viestin maailmanmestaruuden Thoresen voitti 1989 ja 1999._NEWLINE_Maailmancupin kokonaiskilpailun Petter Thoresen voitti 1994. H\xc3\xa4n on voittanut my\xc3\xb6s useita kertoja Tiomila-viestin ja Jukolan viestin.'